Mi wwḍen ɣer tala-nni ihi, taqcict tres-d ɣef tegmart-is, tesres aεeqqa-nni yessawalen ɣef yiri n usarij, tebda tessirid udem-is, ifassen-is, iɣallen-is. Taqcict ur d-nerri ara s lexber, tessared leǧwareḥ-is, deg usarij-nni yettarran acebḥan d akli; mi tessared, dɣa tuɣal d taklit, d taberkant. Taklit i yessarden deg-usarij -nniḍen, tuɣal d tacebḥant am udfel. Mi sardent dayen, qqiment dinna armi i yulli wass.